**Kolegij**: Komparativna književnost: Hrvatski postmodernizam (K/P2)

**Nositelj:** dr. sc. Cvijeta Pavlović, izv. prof.

**Nastavnik**: dr. sc. Kristina Grgić, v. asist.

**Status kolegija**: izborni

**Oblik nastave**: predavanja i seminar (2+1)

**Trajanje:** ljetni semestar; 2./3. godina

**Broj ECTS bodova**: 6

**Opis kolegija**: Uzimajući u obzir njegove različite, a ponekad i proturječne definicije u suvremenoj znanosti o književnosti, kolegij će ponuditi i kritički preispitati moguću definiciju postmodernizma kao razdoblja hrvatske i svjetske književnosti. Ponudit će se žanrovski presjek razdoblja kroz analizu odabranih djela hrvatskih autora i njihovu usporedbu s reprezentativnim inozemnim primjerima. Naglasak će biti na tekstovima koji se drže ključnima za nastup postmodernizma, odnosno za prijelaz iz kasnoga modernizma u novo razdoblje/epohu, i za njegovu prvu etapu (sedamdesete i osamdesete godine XX. stoljeća).